EUROOPAN YHTEISÖJEN KOMISSIO 
Bryssel, 20.05.1996 
KOM(96) 206 lopull. 
Ehdotus 
NEUVOSTON PÄÄTÖKSEKSI 
geneettisesti muunnetun maissin (Zea mays L.), 
jolla on yhdistetyn modifikaation avulla 
Bt-endotoksiinigeenin sille antamat insektisidiset ominaisuudet 
ja joka on entistä sietokykyisempi 
glufosinaattiammonium-nimiseUe rikkakasvien torjunta-aineelle, 
markkinoille saattamisesta 
neuvoston direktiivin 90/220/ETY mukaisesti 
(komission esittämä) 

PERUSTELUT 
1. Ranskan viranomaiset saivat direktiivin 90/220/ETY 11 artiklan mukaisen 
ilmoituksen (viite CF/F/94/11-03) sellaisen maissin markkinoille saattamisesta, 
jolla on yhdistetyn modifikaation avulla Bt-endotoksiinigeenin sille antamat 
insektisidiset ominaisuudet ja joka on entistä sietokykyisempi 
glufosinaattiammonium-nimiselle rikkakasvien torjunta-aineelle. 
2. Mainitun direktiivin 12 artiklan mukaisesti Ranskan viranomaiset ovat 
toimittaneet asiakirjat komissiolle puoltavalla lausunnolla varustettuna. 
3. Joidenkin muiden jäsenvaltioiden (Itävalta, Belgia, Saksa, Tanska, Italia, 
Espanja ja Yhdistynyt kuningaskunta) toimivaltaiset viranomaiset ovat esittäneet 
vastalauseita erityisten seikkojen osalta, joita ovat esimerkiksi merkitseminen, 
ekspressoitumattoman p-laktamaasigeenin vaikutukset ihmisten terveyteen, 
rikkakasvien torjunta-aineiden käytön ympäristövaikutukset ja mahdollinen 
resistenssin kehittyminen Bt-toksiinille. Komission on näin ollen tehtävä päätös 
asiasta mainitun direktiivin 21 artiklassa säädetyn menettelyn mukaisesti. 
4. Ehdotus päätökseksi tarvittavista toimenpiteistä annettiin mainitun direktiivin 21 
artiklalla perustetulle komitealle lausuntoa varten. 
5. Komitea ei ole antanut lausuntoa, mikä tarkoittaa sitä, että mainitun direktiivin 
21 artiklan mukaisesti komissio antaa viipymättä neuvostolle ehdotuksen 
tarvittavista toimenpiteistä. Neuvosto ratkaisee asian määräenemmistöllä. 
6. Mainitussa artiklassa säädetään myös, että jos neuvosto ei ole ratkaissut asiaa 
kolmen kuukauden kuluessa siitä, kun asia on tullut vireille neuvostossa, 
komissio toteuttaa ehdotetut toimenpiteet. 
A 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon geneettisesti muunnettujen organismien tarkoituksellisesta levittämisestä 
ympäristöön 23 päivänä huhtikuuta 1990 annetun neuvoston direktiivin 90/220/ETY1 ja 
erityisesti sen 13 artiklan, 
ottaa huomioon komission ehdotuksen, 
sekä katsoo, että 
direktiivin 90/220/ETY 10-18 artiklan mukaisesti on olemassa yhteisön menettely, joka 
antaa jäsenvaltion toimivaltaiselle viranomaiselle mahdollisuuden hyväksyä geneettisesti 
muunnettuja organismeja sisältävien tuotteiden markkinoille saattaminen, 
jäsenvaltion (Ranska) toimivaltaisille viranomaisille on tehty ilmoitus tällaisen tuotteen 
markkinoille saattamisesta, 
Ranskan toimivaltainen viranomainen on tämän jälkeen toimittanut komissiolle asiaa 
koskevat asiakirjat puoltavalla lausunnolla varustettuna; muiden jäsenvaltioiden 
toimivaltaiset viranomaiset ovat esittäneet kyseisiä asiakirjoja koskevia vastalauseita, 
direktiivin 90/220/ETY 13 artiklan 3 kohdan mukaisesti komissio tekee päätöksen 
direktiivin 90/220/ETY 21 artiklassa säädetyn menettelyn mukaisesti, 
tutkittuaan kaikki direktiivin 90/220/ETY soveltamisalaan kuuluvat vastalauseet ja 
asiakirjoissa annetut tiedot komissio on tehnyt seuraavat päätelmät: 
• hakija on toimittanut tiedot kaikista tuotteeseen lisätyistä uusista geeneistä 
eikä ainoastaan ekspressoituneista geeneistä; 
• vaarojen arvioinnissa on otettu huomioon kaikki lisätyt, niin 
ekspressoituneet kuin ekspressoitumattomatkin geenit; tämän tuotteen 
osalta on myös tehty arviointi bakteeriperäisellä promoottorilla 
ekspressoitumattoman p-laktamaasigeenin esiintymisen 
aiheuttamasta vaarasta; 
• direktiivin 90/220/ETY mukaisessa ihmisten tai eläinten 
ravinnoksi tarkoitettujen tuotteiden vaarojen 
arvioinnissa selvitetään, aiheuttaako geneettinen 
muuntaminen todennäköisesti toksisia tai haittavaikutuksia 
ihmisten terveydelle ja ympäristölle; 
• ei ole syytä uskoa, että kyseisten geenien lisäämisellä 
maissiin olisi mitään kielteisiä vaikutuksia ihmisten 
terveyteen tai ympäristöön; 
EYVL N:o L 117, 8.5.1990, s. 15. Direktiivi sellaisena kuin se on viimeksi muutettuna komission 
direktiivillä 94/15/EY (EYVL N:o L 103, 22.5.1994, s. 20). 
• lyhennetylle CryIA(b)-proteiinille mahdollista 
resistenssin kehittymistä hyönteisillä ei voida pitää 
ympäristöön liittyvänä haittavaikutuksena, sillä tällaisia 
resistenttejä hyönteislajeja vastaan käytettävät nykyiset 
keinot ovat edelleen käytettävissä; 
• ei ole turvallisuussyitä, joiden takia tuotteen 
merkinnöissä olisi oltava maininta, että tuote on tuotettu 
geneettisesti muuntamalla; 
• tuotteen merkinnöissä on oltava maininta, että kasvit ovat 
entistä sietokykyisempiä glufosinaattiammonium-nimiselle 
rikkakasvien torjunta-aineelle; 
kemiallisten rikkakasvien torjunta-aineiden salliminen ja niiden 
ihmisten terveyteen ja ympäristöön kohdistuvien vaikutusten arviointi 
kuuluu kasvinsuojeluaineiden markkinoille saattamisesta 15 päivänä 
heinäkuuta 1991 annetun neuvoston direktiivin 914/414/ETY2 eikä neuvoston 
direktiivin 90/220/ETY soveltamisalaan, 
tutkitulle tuotteelle on ilmoitettu rajoittamaton käyttö, mukaan lukien elintarvikkeet ja 
eläinten ruokinta, 
tämä päätös ei estä jäsenvaltioita soveltamasta yhteisön lainsäädännön mukaisia kansallisia 
säännöksiä ja määräyksiä elintarvikkeiden ja eläinten ruokinnan turvallisuuden osalta, jos 
ne eivät liity erityisesti tuotteen tai sen ainesosien geneettiseen muuntamiseen, 
direktiivin 90/220/ETY 11 artiklan 6 kohdassa ja 16 artiklan 1 kohdassa säädetään 
lisäturvatoimista, jos tuotteen vaaroista saadaan uutta tietoa, ja 
direktiivin 90/220/ETY 21 artiklalla perustettu komitea, jota on kuultu kirjallisessa 
menettelyssä 8 päivänä maaliskuuta 1996, ei ole antanut lausuntoa luonnoksessa komission 
päätökseksi määrätyistä toimenpiteistä, 
EYVL N:o L 230, 19.8.1991, s. 1. (Direktiivi sellaisena kuin se viimeksi muutettuna direktiivillä 
94/43/EY (EYVL N:o L 227, 1.9.1994, s. 31). 
ON TEHNYT TÄMÄN PÄÄTÖKSEN: 
1 artikla 
1. Ranskan viranomaiset hyväksyvät seuraavan tuotteen, josta Ciba-Geigy Limited 
(viite C/F/94/11-03) on tehnyt ilmoituksen direktiivin 90/220/ETY 13 artiklan 
mukaisesti, markkinoille saattamisen, sanotun kuitenkaan rajoittamatta muun 
yhteisön lainsäädännön soveltamista ja jäljempänä 2 ja 3 kohdassa säädettyjen 
edellytysten mukaisesti. 
Tuote koostuu maissin {Zea mays L., CG 00256-176) puhdas- ja 
hybridilinjoista, joihin on plasmidien avulla siirretty seuraavat geenit: 
i) yksittäinen kopio Streptomyces hygroscopicus -lajin targeenistä (joka 
koodaa fosfinotrisiiniasetyylitransferaasia), jota säätelevät kukkakaalin 
mosaiikki viruksen (CaMV) 35S-promoottori ja 35S-terminaattori; 
ii) kaksi kopiota Bacillum thuringiensis subsp kurstaki -lajin HDl-9-kannan 
synteettisestä lyhennetystä geenistä, joka koodaa CryIA(b):n Ô-
endotoksiinin aktiivista osaa edustavaa hyönteistorjuntaproteiinia ja joka 
sisältää maissin fosfoenolipyruvaattikarboksylaasigeenin intronin # 9; 
ensimmäistä kopiota säätelee maissin 
fosfoenolipyruvaattikarboksylaasigeenin promoottori ja CaMV-viruksen 
35S-terminaattori ja toista kopiota säätelevät maissin kalsiumista 
riippuvaisen proteiinikin promoottori ja CaMV-viruksen 35S-
terminaattori; 
iii) prokaryoottinen 6/ageeni (joka koodaa ampisilliiniresistenssin 
aiheuttavaa p-laktamaasia), jota säätelee prokaryottinen promoottori. 
2. Tämä hyväksyminen kattaa kaikki jälkeläiset, jotka on tuotettu risteyttämällä 
tämä tuote perinteisesti jalostetun maissin kanssa. 
3. Sen estämättä, mitä muu yhteisön lainsäädäntö edellyttää merkitsemisen osalta, 
kunkin siemeniä sisältävän pakkauksen merkinnöissä on ilmoitettava, että tuote: 
suojelee itseään maissikoisalta; 
on entistä sietokykyisempi glufosinaattiammonium-nimiselle 
rikkakasvien torjunta-aineelle. 
2 artikla 
Tämä päätös on osoitettu kaikille jäsenvaltioille. 
Tehty Brysselissä 
Neuvoston puolesta 
4 

ISSN 1024-4492 
KOM(96) 206 lopullinen 
ASIAKIRJAT 
FI 03 15 
Luettelonumero : CB-CO-96-216-FI-C 
ISBN 92-78-03906-3 
Euroopan yhteisöjen virallisten julkaisujen toimisto 
L-2985 Luxemburg